Little Carthage | LekkeSlaap
Little Carthage: Hooffoto's
Adres: Ndlovumzi Natuurreservaat 65, Liverpool Plaas, Hoedspruit, 1380, Limpopo
Little Carthage is die perfekte wegbreek vir gaste wat mal is oor die Bosveld. Dit is in die 1000 ha-Ndlovumzi Natuurreservaat geleë waar kameelperde, sebras, koedoes, njalas, elande, waterbokke, rooijakkalse wei. Daar is ook krokodille en seekoeie in die Olifantsrivier. Avontuurlustige gaste kan die eiland, kolkgate en watervalle reg voor Little Carthage verken.
Daar is 2 eenhede, een met slaapplek vir 4 en een met slaapplek vir 2 gaste, wat slegs saam as 1 eenheid verhuur word, sodat gaste eksklusiewe gebruik van die buite-kombuis, swembad en braaigeriewe het. Die eienaars woon op die perseel, apart van die gaste-area.
Die solder-chalet het slaapplek vir 4 gaste en sluit 'n koningingrootte-bed op die onderste verdieping en 'n solderslaapkamer met 2 enkelbeddens in. Daar is 'n badkamer met 'n stort. Die leer na die solder is baie steil en nie geskik vir klein kinders of bejaardes nie. Die kombuisie is met 'n yskas, ketel en basiese eetgerei en breekware toegerus.
Die rondawel het slaapplek vir 2 gaste in 'n basiese, maar netjiese oopplan-kamer. Die kamer het 'n koningingrootte-bed en 'n badkamer met 'n stort wat net met 'n halwe muur geskei word. Gaste moet in die buite-kombuis kook.
Die swembaddek is reg op die rivier en spog met 'n swembad, braai-area en 'n etenstafel met sitplek vir 8 in die skadu. Die kombuis het 'n etenstafel met sitplek vir 8 onder 'n grasdak, 'n yskas-vrieskas, gasstoof, oond, mikrogolfoond, eetgerei en breekware.
'n Bespreking by Little Carthage sluit in:
4.7 uit 5van 20 resensies vir Little Carthage
Ndlovumzi Natuurreservaat 65, Liverpool Plaas, Hoedspruit, 1380, Limpopo
Gaste dink Little Carthage het 'n baie goeie ligging
Balule Natuurreservaat Limpopo
https://d288tngog90ix0.cloudfront.net/AAEAAQAAAAAAAAAAAAAAJGIyMTVhZDAzLWRjYWItNDBiNi05ZDkzLWZjMjE4NTA4NGM5YQ?w=1440&h=960&fit=crop&auto=format Vanaf R1 500 per nag (plek vir 6) 20 5 1 5 65 Ndlovumzi Nature Reserve Farm Liverpool 1380 Limpopo 086 999 0018 14:00-18:00 10:00 -24.318140770213 30.76596736908